यहां 23 घंटे का एक साल, टेम्परेचर 2700 डिग्री; बृहस्पति से भी 10 गुना बड़ा
Nasa Discovers Water On Planet Outside Solar System - नासा ने सौर मंडल के बाहर ग्रह पर पानी की खोज की है। गृह का नाम WASP-18b है, इसकी खोज 2009 में की गई थी। ये पृथ्वी से 400 प्रकाश वर्ष दूर है। एस्ट्रोनॉमर्स को इसके वातावरण में भाप और गैस मिली है
नासा ने सौर मंडल के बाहर ग्रह पर पानी की खोज की है। गृह का नाम WASP-18b है, इसकी खोज 2009 में की गई थी। ये पृथ्वी से 400 प्रकाश वर्ष दूर है। एस्ट्रोनॉमर्स को इसके वातावरण में भाप और गैस मिली है।
2009 में इसे ट्रांजिटिंग एक्सोप्लैनेट सर्वे सैटेलाइट (TESS), हब्बल और स्पिट्जर टेलिस्कोप की मदद से खोजा गया था। जेम्स वेब स्पेस टेलिस्कोप ने यहां पानी की खोज की है।
इस गृह की खास बातें...
सौर मंडल के बाहर WASP-39b भी मौजूद, यहां तापमान 900 डिग्री...एक दिन 4 साल के बराबर
29 अगस्त 2022 को सौर मंडल के बाहर एक्सोप्लैनेट WASP-39 b पर कार्बन डाइऑक्साइड (CO2) का पता लगाया था। ये ग्रह पृथ्वी से 700 प्रकाश वर्ष की दूरी पर है। ये ग्रह सूर्य के जैसे ही एक तारे के चारों ओर चक्कर लगा रहा है। WASP-39 b गैस के कारण बृहस्पति की तुलना में 30% ज्यादा फूला दिखाई देता है। जबकि इसका वजन बृहस्पति के वजन का एक चौथाई है। हालांकि, इसका डायमीटर (व्यास) बृहस्पति से 1.3 गुना ज्यादा है।
WASP-39 b पर तापमान करीब 900 डिग्री सेल्सियस है। यह अपने तारे के काफी करीब चक्कर लगाता है। यहां एक साल 4 दिन के बराबर है। रिसर्चर्स के अनुसार ग्रह को 2011 में ही खोज लिया गया था, मगर इसकी तस्वीर अब सामने आई है। 11 साल पहले रेडियो टेलिस्कोप की मदद से इसकी खोज की गई थी।
CO2 का पता कैसे चला? हब्बल और स्पिट्जर टेलिस्कोप्स ने WASP-39 b के वायुमंडल में भाप, सोडियम और पोटैशियम को ढूंढ लिया था। अब जेम्स वेब टेलिस्कोप ने CO2 की मौजूदगी का पता लगाया है। ऐसा वैज्ञानिकों को गैस के रंग को देखकर पता चला है। दरअसल गैस खास प्रकार के रंगों को सोखती हैं, जिससे हम उनका पता लगा सकते हैं।
क्या है एक्सोप्लैनेट...
ये ग्रह हमारे सौर मंडल या आकाशगंगा से बाहर मौजूद है, इसीलिए इसे एक्सोप्लैनेट कहा जा रहा है। एक्सोप्लैनेट अपने आपमें एक दुनिया है। ये सूर्य की जगह किसी और तारे की परिक्रमा करते हैं। नासा ने पिछले साल अंतरिक्ष में करीब 5000 एक्सोप्लैनेट होने की पुष्टि की थी।
ये खबर भी पढ़ें...
नासा ने बताया मंगल पर जीवन क्यों नहीं:धरती हमें सौर तूफान से बचा लेती है, लाल ग्रह पर यह मुमकिन नहीं
मंगल ग्रह के केंद्र में मौजूद सीस्मिक वेव्स (भूकंपीय तरंगों) की वजह से इंसान वहां नहीं सकता। नासा ने इस लाल ग्रह पर 2018 में एक मशीन- इनसाइट लैंडर भेजी थी। इससे जुटाए गए डेटा में अब इस बात का खुलासा हुआ है। पढ़ें पूरी खबर...